polyglot-tagger/wikipedia-language-snippets-filtered huggingface dataset:
Lazhadeg Deutsch Schützen a zo ul lazhadeg hag a c'hoarvezas d'an 29 a viz Meurzh 1945 e Deutsch Schützen-Eisenberg, e koad Deutsch Schützen en Aostria, ma voe lazhet war-dro tri-ugent yuzev hag a oa prizonidi-labourerien gant soudarded SS hag an Hitlerjugend.
Tabut a veze alies war e oberennoù, abalamour ma teskrivent fraezh ar reizhelezh (Sigmund Freud, en ul lizher da Schnitzler, a anzavas "seblantout a ra din ho peus desket diouzh santadur - evel disoc'h imbroud-spered ho skiantoù avat - pep tra a zo bet ret din dizoloiñ dre labourat tenn war dud all") ha ma savent a-enep krenn an enebyuzeviezh, evel e-barzh ar pezh-c'hoari Professor Bernhardi hag ar romant Der Weg ins Freie.
Eizh eus he lizheroù da Armfelt a voe moulet hag embannet gant he daou enebour, hag anvet "E Ti kozh ar Roue prizoniet un Itron anavezet evel Magdalena Charlotta merc'h da Carl, lizheroù d'an treitour Baron Armfelt, anavezet evel Gustaf Mauritz, mab da Magnus, diwar-benn o avanturioù karantez ".
Ret e vije bet dezhi kaout ur c'holier houarn en he c'herc'henn, met pa dostaas ar burev gantañ e reas Magdalena ur souz-dreñv hag eñ "a izelaas e zaouarn, ha hi war-eeun d'ar peul hep an houarn en he c'herc'henn, ma chomas gant liv ar marv war he dremm e-pad un ugent munud ken na voe kemmet he c'hastiz, neuze e semplas ha kaset e voe kuit, evel marv".
Semplet e oan chomet a-hed an hent d'ar vac'h, ur pennad bale eus Hornstull, ha n'em boa digoret lagad ebet a-raok an abardaez, da welout e oan bet lakaet em gourvez wa an douar en ur gell deñval ma-unan-penn gant ur volennad dour hag ur werennad win em c'hichen.
Magdalena Rudenschöld, pe Magdalena Charlotta Rudenschöld, anavezet ivez evel Malla Rudenschöld, ganet d'ar 1añ a viz Genver 1766 ha marvet d'ar 5 a viz Meurzh 1823 e Stockholm, a oa ur vaouez eus noblañs Sveden hag un iriennerez svedat, e dibenn an .
Ur bern sonerien vat a zo da glevout war ar bladenn-se evel ar fleütour Yannig Alory eus Carré Manchot, ar soner gitar-boud Stéphane Devito eus ar strollad-bet Ar Re Yaouank, ar violoñsour Raphael Chevalier bet o seniñ gant Denez Prigent ha Da Silva, ar gitarour Pat O’ May, an tabouliner Mickael Bourdois bet e Ioda, ar c'haner Brendan Le Corre, Fabrice Beaumin ouzh ar bouzouki eus Trio Beaumin.
Goude marv an dugez Lucrezia Borgia, e 1519, e teuas Laura da vout serc'h an dug Alfonso Iañ d'Este : krediñ a reer e krogas o darempred a-raok Here 1524, pa voe roet dezhi douaroù en dugelezh ha savet dezhi ur palez anvet «palazzina della Rosa» ma lavarer ez ae an dug d'he c'haout dre un nor guzh.
Ar stumm PSN a oa sañset bezañ embannet e miz Gouere 2009, met bugoù a zo bet dizoloet un tamm a-raok e embann, neuze ez eo bet daleet Marteze ez eo bet embannet ar 17 a viz Gwengolo 2009 evit Europa ha 22 a viz Here 2009 evit Norzhamerika.
E 2005 e skrivas ar rener c'hoariva Dominic Dromgoole e oa Sarah Kane "ar c'hoarivaourez nevez a veze c'hoariet ar muiañ hec'h oberennoù" Ar c'hoarivaour Mark Ravenhill a lavaras o doa he fezhioù-c'hoari "tizhet ur brud dibar.".
D’ar Sadorn 28 a viz Ebrel 2007 e oa bet aozet gant Tom Morello ur sonadeg anvet “The Nightwatchman” hag an deiz war-lerc'h, d’ar Sul 29, pa oa bet R.A.T.M. o seniñ e tibunas Zack de la Rocha un nebeud gerioù, gwall c’hortozet gant an holl, a-enep Bush e koulz ar ganaouenn "Wake Up" :
E Levr an Unvaniezh , mellad XXIV Dislêriadenn Augsbourg a grog evel se : « E gaou e tamaller ouzh hon ilizoù da vezañ lamet an oferenn, rak miret eo bet an oferenn en hon touez, lidet e vez gant an doujañs ar brasañ. N'hon eus ket torret an oferenn met mirout ha difenn a reomp anezhi en un doare relijius . derc'hel a reomp d'ar stumm liturgek hengounel . En hon ilizoù e vez lidet an oferenn pep sul ha da vare an deizioù kensakret arall, pa vez kinniget ar sakramant d'ar re o deus c'hoant goude ma vijent bet goulennataet ha m'o dije bet an absolvenn . »
Abaoe ar 7 a viz Gouere 2007 en deus lakaet ar Pab en-dro e talvoud doare lidañ an Oferenn hervez ar Pab Pius V, a vez anvet hiviziken "Stumm dreist ordinal an Oferenn" : un oferenn e latin ez eo, gant ar sarmon hag ar c'hantikoù e yezh an dud, ur bedenn-veur hepken, nebeut a brefasoù ha lennadennoù heñvel bep bloaz hervez koulz al liturgiezh.
Da heul Goursened Vatikano II ez eus tu da lidañ en ur stumm "ordinal", e yezh an dud peurliesañ, gant nebeutoc'h a donioù latin ha dreist-holl peder pedenn veur da zibab ha lennadennoù hervez al liturgiezh a zeu en-dro bep tri bloaz ha n'eo ket bep bloaz.
Blanca Kastilha, pe Blanca de Castilla , pe Blanche de Castille , ganet d'ar 4 a viz Meurzh 1188 e Palencia, e Kastilha, marvet d'ar 27 a viz Du 1252 e Melun, e Bro-C'hall, a oa merc'h da Alfonso VIII Kastilha ha Leonor Bro-Saoz, hag infantez Kastilha.
E 2007 e voe krouet an heuliad berr Captain America: The Chosen, senario gant David Morrell ha tresañ gant Mitchell Breitweiser, ma weler munutennoù diwezhañ Steve Rogers e savadur S.H.I.E.L.D., tra ma'z implij e nerzh spered da gas James Newman, ur marine o vrezeliñ en Afghanistan.
E miz Eost 2007 e voe embannet gant Marvel e tistrofe en amzer vremañ Captain America ar bloavezhioù 1940 en un heuliad 12 niverenn-pad titlet Avengers/Invaders krouet gant Alex Ross Embannet e voe ivez e vefe ur Captain America nevez gant dilhad treset gant Ross, hag a vefe embannet e Captain America #34.
Suzy Solidor, pe Suzanne Louise Marie Marion hervez hec'h anv ofisiel, ganet d'an 18 a viz Kerzu 1900 e Sant-Servan, ha marvet d'an 30 a viz Meurzh 1983 e Cagnes-sur-Mer, a oa ur ganerez vreizhat ha gallek, brudet e deroù hag e kreiz an , un aktourez hag ur romantourez c'hallek.
Ur vammenn all eo levr Grégoire de Tours, bet meneget amañ uheloc'h, met dre ma oa an istorour enebet-ruz ouzh ar Vrezhoned en abeg d'o lidoù relijiel keltiek disheñvel diouzh ar re roman e skrivas ditouroù diwir, evel Les Bretons, depuis la mort du roi Clovis, ont toujours été sous la puissance des rois des Francs, et ils avaient des comtes, non des rois.
Evit a sell ouzh ar bloaz 555 en e skrid Chronicon, a gont darvoudoù istorel eus ar bloaz 455 betek ar bloaz 581, e ra Marius Avenches meneg eus ar priñs frank Chram ; en un notenn e resia an treuzyezher Marc Szwajcer penaos Chram, a oa harellet gant e vreudeur, a glaskas repu er Poc'her e ti ar c'hont Conomor, a voe faezhet gant lu Hlotar Iañ e Brelevenez , pe er Releg e Plouneour-Menez.
An holl vangaoù a veze embannet er magazin pa voe paouezet (Birdy the Mighty, Ikigami The Ultimate Limit, Kurosagi, Lost Man, Mogura no Uta, Oyasumi Punpun, Rainbow Nisha Rokubō no Shichinin, ha Tomehane! Suzuri Kōkō Shodōbu) a voe embannet goude-se e-barzh Big Comic Spirits.
Buan a-walc'h e kavas digarez da vont eus ar gêr, pe da di an tiegezh Orsini, e Monte Giordano, pe da di he mamm-gaer er palez roman e-kichen Iliz Sant-Pêr ma edo Adriana o chom gant Lucrezia Borgia, merc'h yaouank he c'henderv Rodrigo Borgia, c'hwec'h vloaz koshoc'h eget Giulia.
He mamm, a veze alies e lez he zad Loeiz XV, e Versailhez, a felle dezhi dimeziñ anezhi pe da briñs Asturiez, an danvez-roue spagnol Carlos IV, pe da zug Bourgogn, Loeiz Bro-C'hall , mab henañ an daofin Loeiz Bro-C'hall hag e wreg Maria Josepha von Sachsen .
María Luisa de Parma pe María Luisa de Borbón-Parma e spagnoleg, pe Maria Luisa Carlotta di Borbone-Parma en italianeg, ganet d'an 9 a viz Kerzu 1751 e Parma, ha marvet d'an 2 a viz Genver 1819, a oa pried da Carlos IV ha rouanez Spagn .
Fuzuilhet e voe ur soudard bet ganet er gumun gant al lu gall d'an 21 a viz Here 1915, e Tuniz, evit «muntr, ha klask muntrañ»; lazhet e voe unan all divarn gant e uhelourien en Estrées-Deniécourt d'an 10 a viz Gwengolo 1916 e-kerzh ur «rebellerezh».
Neuze ez eo rannet ar c'hourarozed e daou strollad : ar re a asant al lezenn peogwir e kredont enni hag ar c'hourvilened a c'hortoz un distaoliadeg, hag ar re a sav a-enep al lezenn peogwir e soñj dezho ez eo kontrol d'ar frankiz hag e c'hallfe lakaat o zud-nes en arvar.
Deuet e vije ar c'han eus Spagn gant soudarded ar roue spagnol e 1818, kanet gant an emsaverien bodet en-dro da v-Benito Juárez a-enep ar C'hallaoued a oa deuet da lakaat un impalaer e penn ar vro, ha gwerzennoù zo a gan meuleudi da'r jeneral republikan Porfirio Díaz.
Goude ma voe divodet ar Re Yaouank, strollad 'lec'h ma teuas da vezañ brudet mat, e c'hoarias 'vit ar Guichen Quartet gant Dominique Molard ouzh an taboulinoù etre 1998-2001 hag evit strollad Pat O'May, ha ganto ec'h enrollas ar bladenn Breizh-Amerika e 1999 .
Kemer a reas perzh e raktres Jacques Pellen, Celtic Procession 'lec'h ma'c'h enrollas A Celtic Procession Live gant Dan ar Braz, Jacky Molard, Dominique Molard, Kristen Nogues, ar Vreudeur Bocle, ar Vreudeur Guichen, Erik Marchand, Jean-Michel Veillon, Ronan ar Barzh.
Tonkad 63, Youenn Olier, Abennez, Kervorc'h, Jil Ewan, Jord Pennaod, Gweltaz Bodmaen, Abanna, Alan Toravel, Erwan Gwegen, Brec'hed Kerne, Rikagos, Kreizenn Imbourc'h Sturyezhouriezh S.A.D.E.D., 1963.
Chomet eo bev c'hoazh ar stirad Lavar a vez embannet dizingal hag a bled gant yezhoniezh, termenadurezh, met ivez prederiadennoù en dro d'ar c'homz brezhoneg, d'an emsav, pe c'hoazh da ziskiblezhioù kalvezel, en o zouez ar jedoniezh pe ar brederouriezh.
Ar re gentañ hag a zo bet gwerzhet e-touez an 911 ne droe ket re vat ar c’heflusker enno, met buan e teuio an diskoulm : diaes e oa ar vouetadurezh da reizhañ (gant 2 vouetaer tric'horf pourvezet gant ar stal c’hall Solex, hag a laosko o flas gant ur rummad efedusoc’h eus ar stal Weber), ha re skañv e oa an ahel en a-raok, abalamour d’ar c'heflusker (ur pezh 6 kranenn a vez yenaet gant an aer, 3 ha 3 stok-ha-stok , 2 litrad kranennad en holl, gouest da zispakañ un nerzh a 130 marc'h DIN da 6100 tr/mn) lakaet a-dreñv an ahel diadreñv.
Buan-tre e teu ar rummad an 911 da vezañ liesseurt : e-pad ar bloavezh 1966 e lakaer e gwerzh ar stumm didoennabl ar c’harroñsadur anezhañ, « Targa » e anv, hag ar stumm « S », ur stumm kreñvoc'h gant e 160 marc'h DIN, hag a c’hell kas ac’hanoc’h betek 220 km/e !
Gant ar bloavezh-kenwerzhañ 1970 e vez kresket ar granennad betek 2,2 litr; e mod-se e vez gounezet un tamm brav a nerzh : 125 marc'h DIN evit an 911 « T », 155 evit ar stumm « E » , 180 evit ar stumm « S », ha gwerzhet e vezont atav e stumm koupe pe dTarga.
Ne vez ket gwelet kalz a ziforc’h pa vez kaset ar c'harr betek penn , met bez’ e ranker lavarout ez eo plijusoc'h c'hoazh da vleniañ : gwellaat gwevnded ar c'heflusker a zo bet klasket ober da gentañ gant an ijinourien; ouzhpenn-se e lonk dour-tan.
Traoù nevez eus ar re gentañ a c’hoarvez gant ar bloavezh-kenwerzhañ 1974 memestra : kresket e vez ar granennad betek 2,7 litr , staliet e vez an ensilerezh war ar rummad a-bezh, hag aes eo anavezout ar rummad nevez-mañ gant an distokerioù « mod ar Stadoù Unaned », savet hervez lezennoù ar surentez eno; en diabarzh e vez gwelet azezennoù nevez ivez, gant o c’hilpennerioù stag.
Efedoù enkadenn an eoul-maen e 1973 ne viront tamm ebet ouzh ar stal da vont war-raok atav : e miz Gwengolo 1974 e Paris e kinniger ur stumm dreistvouetet, met ur rakskouerenn eo d’ar poent-se : an 930/911 Turbo, un nerzh a 260 marc'h DIN evit ur granennad a 3 litr.
E 1973 eo e oa bet kinniget ar stumm brudet kenañ « Carrera RS » 2,7 litr, gant e 210 marc'h DIN : kredapl eo ar stumm-mañ an hini cheuc’hañ e-touez rummad ken liesseurt an 911 bouetaet gant aer : da gentañ ez eus bet graet 500 skouerenn anezhañ evit kaout an aotre da gemer perzh er redadegoù, ha da c’houde he deus ranket stal Porsche sevel ur rummad all, 1080 skouerenn ennañ, dre ma oa un toullad mat a dud c’hoant ganto prenañ anezhañ, ha kement-mañ a oa dic’hortoz .
Ar pezh a zo tremenet da c’houde a ziskouezo splann e oa ar stumm « Carrera RS » unan a-feson, abalamour ma vo ret gortoz ouzhpenn 10 vloaz a-benn gwelout un 911 bouetaet dre aer ken kreñv : an hini Carrera 3,2 litr hag a vo kinniget e fin 1983 hepken.
« Eo » e c’hellfe an nep respont, rak berr e teu ar rummad 911 da vezañ : ur stumm bouetaet gant aer evit ar bloavezh-kenwerzhañ 1978, an 911 SC, 3 litr a granennad ha 180 marc'h DIN hepken , hag ur stumm dreistvouetet, kresket e granennad gantañ betek 3,3 litr, memestra: an 930/911 Turbo 3,3 litr nevez, gant e 300 marc'h DIN, mall ganto bountañ ho p. a-dreñv !
War ar seblant, pase poent eo evit ma chomfed a sav gant an 911, hervez bolontez ar c'helenner Ernst Führmann , hag a soñj dezhañ n’eus amzer dazont ebet evit Porsche nemet diwar-goust ar rummadoù nevez 924 ha 928 : evitañ emañ an 911 er-maez eus ar c'hiz, e-keñver an teknik !
Netra nevez a-hend-all evit ar pezh a sell ouzh ar bloavezh-kenwerzhañ 1975; adalek ar bloavezh-kenwerzhañ 1976 koulskoude, e vez savet an 911 gant follennoù-houarn zinket dre an tommder : ken solut int ma ne c’hellont ket merglañ, kazimant ; ne vez kinniget nemet 2 stumm evit ar rummad bouetaet gant aer : an 911 2,7 litr gant e 165 marc'h DIN hag an 911 Carrera 3.0 litr gant e 200 marc'h DIN, e stumm koupe pe D/Targa atav.
Divizoù a savas diwar e benn, ha lod brasañ ar gazetennerien a skrivas a-enep, o lavarout e oa tal-aese ur skrivagnerez yaouank a fell dezhi feukiñ an arvesterienGraham Saunders Sarah Kane and the Theatre of Extremes Burutellerien'zo evel Michael Billington a cheñchas ali goude-se.
Da unnek vloaz e krogas Jean-Michel da seniñ bombard ha da zañsal dañsoù Breizh, setu perak ez eo bet kroget da seniñ er festoù-noz, met goude, gant an amzer, en deus dizoloet ar fleüt-treuz , en ur selaou The Chieftains (ur strollad sonerien iwerzhonat savet e 1962, ha brudet bras o sonerezh hengounel).
Setu bremañ goude bloavezhioù ha bloavezhioù e ra Jean-Michel Veillon stajoù evit deskiñ d'an dud c'hoari fleüt, ha bremañ ez a war-gresk an niver a fleütourien vreizhat, hag hiziv an deiz e kav reizh an dud klevout fleütoù-treuz e koad e strolladoù sonerezh Breizh 'zo.
E Feur-emglev San Ildefonso , ur feur-emglev kuzh e miz Here 1800, en devoa prometet ar C'honsul Napoleone Buonaparte krouiñ en Italia ur stad dindan ur priñs spagnol, rouantelezh Etruria, en eskemm ouzh daskor Louiziana gant Spagn.
Hervez ar sonaozour Nicandro Castillo ez eo dizanv ha hengounel un toullad mat a ganaouennoù lakaet war-gont Elpidio Ramírez, Roque Ramírez ha Pedro Galindo, evel Cielito lindo ha La Malagueña , pa oant anavezet, evel La Guasanga pe El Sacamandú, pell a-raok o enrolladenn hag a dleje bezañ er foran.
Hervez ur studiadenn zo bet graet war ar sindikadañ gant ministrerezh al labour e oa 3,5 % ar feur sindikadañ en embregerezhioù dindan 50 goprad ; ne oa nemet 2,4 % evit a sell ar c’hopridi gant kevradoù termenet o fad pe an etreadegourien (e-skoaz 9,5 % evit a sell ouzh c’hopridi gant kevratoù didermen o fad pe leun amzer).
Tra m’eo a-boan uheloc’h feur ar sindikadelaat eget 5 % er gennad prevez (tra m’eo feur sindikadelaat ar broioù europat all tro-dro da 30 %, 50 % zoken), e Frañs ez eus ur bed sindikadel disrannet, a zo ennañ pemp kengevread a rae o mad eus un derc’houezusted dinac’hadus betek al lezenn eus an 20 a viz Eost 2008.
Abalamour d’an enkadenn eo aet pouez ar sindikadoù war an diskar er c’hreanterezh, met ivez evit abegoù a bep seurt : ne daol ket ar sindikadoù kont a-walc’h ouzh ar gennad tredeel hag ouzh an EBE, prevesaat) an embregerezhioù, zo un anadenn diavaeziñ/ziaveziñ ; ne vez ket dalc’het kont a-walc’h eus labour ar merc’hed, eus diskar ar gomunouriezh hag eus disrann ar sindikadoù.
Ar sindikalezh a zo anezhañ ul luskad e bal unvaniñ al labourerien en aozadurioù, er sindikadoù, e-benn difenn o interestoù boutin (kreskiñ ar goproù, aozioù labour gwellañ, digreskiñ pad al labour, stourm a-enep d'an dienfredadurioù…)
Brezel digevrediñ pe Brezel diabarzh amerikan, anvet "the Civil War" er Stadoù-Unanet hag a wechoù "the War of Northern Aggression" pe "second war of independence" gant an dud a-du gant stadoù ar su, a zo ur brezel diabarzh c'hoarvezet etre 1861 hag 1865, hag a empleg Stadoù-Unanet an "Unaniezh", renet gant Abraham Lincoln, hag ar "Stadoù Kengevreet Amerika", renet gant Jefferson Davis hag a gevrede unnek Stad eus ar su hag o doa digevredet diouzh ar Stadoù-Unanet.
Hemañ a oa a-enep emled ar sklaverezh war douaroù ar Stadoù-Unanet, ha trec'h ar republikaned e dilennadegoù prezidantel ar Stadoù-Unanet e 1860 a zegas ur digevrediñ a-berzh seizh Stad eus ar su, a-raok na vije kemeret ar sez gant Lincoln.
Ul lodenn vat eus he bugaleaj a vev war an hentoù etre Mec'hiko hag ar Stadoù-Unanet, o veajiñ en ur c'harr-boutin asambles gant he zud hag he nav breur ha c'hoar (Gabriela, Samantha, Ayin, Sky, Miriam, Alex, Ben, Mischa et Eden).
Bounted gant berzh bominabl ar strollad Ar Re Yaouank, gwir tsunami en egor sonerezhel breizhek ar bloavezhioù 1990, evel m'eo degouezhet gant Alan Stivell pe Dan Ar Braz bloavezhioù a-raok, Fred ha Jean-Charles, o tont euz bed ar festoù-noz, a ginnig deomp hiriv oberennoù arnevez gwriziennet don.
A Fistful of Dollars, For a Few Dollars More ha The Good The Bad And The Ugly a zo an tri film aozet gant Sergio Leone e 1964, 1965 ha 1966 hag a ra ar pezh a vez graet anezhañ « teir-oberenn an den dizanv » abalamour d'an dudenn bennañ, c'hoariet gant Clint Eastwood, ha n'eo hogos anvet morse : anavezadus eo ha n'en deus ket ezhomm eus un anv bennak.
Savet eo an anv diwar stagañ an daou anv-badez gallek Marie hag Anne, daou anv boutin a-walc'h er broioù kristen betek hon amzer, anv ar Werc'hez Vari hag he mamm, ha daou anv roueel dre ma'z int bet anvioù meur a rouanez er rouantelezh c'hall : Marie de Médicis, Anne d'Autriche dreist-holl, Marie-Antoinette ivez, hep kontañ ar ribitailh priñsezed.
Dre ma oa e peurunvan embannadur Al Liamm, prientet an embannadur gant Martial Menard , ha skoazellet gant Skol-Uhel ar Vro ha Renerezh al Levr, e voe barnet kriz gant Françoise Morvan, he deus bet implijet ar peurunvan en hec'h embannadennoù brezhonek goude.
Ar studierien saoz a lavare en XIXvet kantved: "Dulce et decorum est pro patria mori, sed dulcius pro patria vivere, et dulcissimum pro patria bibere. Ergo, bibamus pro salute patriae", da lavarout eo : " C'hwek ha klodus eo mervel evit ar vro met c'hwekoc'h bevañ eviti ha c'hwekañ tra eo evañ dezhi. Neuze evomp da yec'hed ar vro."
War lerc'h emañ ar pezh a vez graet kefredioù spierezh anezho war dro 500-750 poent e pep kamp, hag evit echuiñ emañ ar c'hefredioù diskuliadur hag a zo adalek 3000 poent betek 10000 pe c'hoazh 20000 poent, ar pezh hag a ra un arme bras-tre war un dachenn !
Ur c'hoari hir da brientiñ eo rak ret eo liammañ lodennoù ar soudardigoù gant peg kreñv pe peg evit ar plastik ha livañ anezho gant livaj a-ratozh a c'hell goloiñ ar plastik hag ar metal, an daou zanvez implijet gant Games-Workshop d'ober e soudarded hag e garbedoù.
Krouet e oa bet er bloavezhioù 30000 gant an Impalaer, ur boud dreistdenel troet da zoue evit an Impalaeriezh, lesanvet Impalaer-Doue Mab-Den, ha barc'het war e Dron-Aour abaoe ma oa bet gloazet-mik goude ur brezel-diabarzh er bloavezhioù 30000, un nebeud kantvedoù goude krouidigezh an Impalaeriezh.
Evit-se e vod kantadoù a villiadoù soudarded a orin eus degadoù planedennoù disheñvel, mes ne lak morse tud a orinoù disheñvel er memes bagad(estreget un nebeud re evit adstummadurioù, mes ne vez ket gwelet se 'met el levrioù embannet diwar benn ar warded).
Ar pevar doue galloudusañ a zo re ar Rouestl, Khorne, doue ar feulster, ar marv, an enor hag ar brezel; Nurgle, doue ar c'hleñvedoù, an diesper, ar spi; Tzeentch, doue an hudouriezh, an itrikañ; ha Slaanesh, hini ar rev, ar blijadur, ar c'hoantoù.
Un daol e lec'h ma vez c'hoariet troiadoù eus 500 betek 3000 poent a ra 1 m 80 diwar 1 m 40 dre vras met tu a zo da vont betek 10 m diwar 7 m gant touriou a bep tu d'an dachenn evit ar c'hefredioù diskuliadur da skouer.
Gwynllyw, pe Gwynllyw Milwr , pe Gwynllyw Farfog (hag e saozneg Woolos the Warrior, Woolos the Bearded, hag e latin Gundleus, Gundleius pe Gwenleue) a oa ur roue hag ur sant brezhon e dibenn ar Vvet kantved er vro ha ne oa ket Kembre c'hoazh.
E memor ur gartenn elektronek, stumm ur gartenn-vank dezhi peurliesañ, e vez lakaet titouroù personel an den m'eo bet fiziet ennañ : anv, karg, an dorioù en deus gwir da zigeriñ ; pa dostaer ar gartenn da amred elektronek ar potailh e vez lennet an titouroù gant un urzhiater — a c'hall bezañ kantadoù a gilometroù pelloc'h — hag a ro aotre da zigeriñ pe get.
D'an 3 a viz C'hwevrer 1943 e tiviz prefed ar Mor-Bihan e ranko an annezidi neus ket afer anezhe evit ar mont-en-dro armerzhel kuitaat kumunioù An Arvor, An Oriant, Gavr, Keriadoù, Lannarstêr, Lokmikaelig, Plañvour, Porzh-Loeiz ha Rianteg .
Dont a ra e France Culture e 1997, kenlabourer Staccato gant Antoine Spire hag eus La Suite dans les idées gant Sylvain Bourmeau eo bet a-raok produiñ Cas d'école hag adalek miz Gwengolo 2002 en deus kinniget lodenn mintinvezh ar chadenn, Les Matins de France Culture.
Skoliad eo bet en École normale supérieure de Fontenay-Saint-Cloud, hag un aotreegezh prederouriezh en deus tapet, skolveuriad war al lizhiri modern eo ha kelenner eo bet en ul lise micherel hag e klasoù prepa evit ar skolioù uhel, met ivez kroniker war ar gastronomiezh ha kazetenner dizalc'h evit an Inrockuptibles.
Hector Hugh Munro (ganet d'an 18 a viz Kerzu 1870 ha marvet d'an 13 a viz Du 1916), anavezet gwelloc'h dindan e anv-pluenn Saki, a oa ur skrivagner saoz, a rae goap eus kevredigezh amzer ar roue Edouarzh gant e zanevelloù.
E 1940 e voe savet, e kastell Pondi, gant pennoù Strollad Broadel Breizh, Frañsez Debauvais, Olier Mordrel, Marcel Guyesse ha Célestin Lainé, Kuzul Broadel Breizh, un doare gouarnamant da c’hortoz evit ur Vreizh dizalc’h.
Ne badas ket pell ar strollad met dont a rejont a-benn da lakaat embann ar gelaouenn Cobra, da aozañ ur rummad oberennoù savet a-stroll anvet Peintures-Mot ha div ziskouezadeg vras : e miz Du 1949 er Stedelijk Museum en Amsterdam, hag e 1951 e Palez arzoù-kaer Liège.
Er rann voutin ez eas Rosa da azezañ, hag en enep d'ar veajourien du all e nac'has lezel he flas pa fellas d'un den gwenn e gemer, rak skuizh e oa gant gouzañv gwallgaserezh gwerso, kavout a reas dezhi e oa ret paouez gant ar c'houennelouriezh-se.
Ur strollad yaouankizoù du emanvet Freedom Riders a stalias linennoù busoù etre Stadoù hanbarzhour ar Su, met goude un nebeud devezhioù, unan eus o c'hirri-boutin a voe harzet gant ar C'hu Klux Klan, ar beajourien a voe skoet hag ar bus devet.
Lebensmensch Bernhard, a reas war he zro e-unan pa oa o vervel, a voe Hedwig Stavianicek , ur vaouez ouzhpenn seizh vloaz ha tregont koshoc'h egetañ, a gejas ganti e 1950, ar bloaz ma varvas e vamm, ha bloaz goude marv e dad-kozh karet.
Diouzh a lavarer, o sellet ouzh ar gwez leun a erc'h hag a dorre o brankoù tev gant ar pouez, pa gouezhe er memes mare an erc'h diwar ar skourroù munut a ouie plegañ e tennas ur manac'h japanat ar gentel da heul : unan gwevn a c'hall trec'hiñ unan kreñv.
Dre ma ne vez ket an arouezennoù-diforc'h kemeret e kont gant ar meziantoù eo deuet war-wel ur reizhskrivadur diofisiel, a vez anvet translit, pa n'eo ket an implijer evit ober gant arouezennoù-diforc'h, abalamour d'ar mediaoù a-vremañ .
A-wezhioù e vez lakaet e-lec'h an eil lizherenn, a zo bet lakaet e-lec'h an arouezenn-diforc'h, unan eus an div arouezenn-diforc'h , ha peogwir o deus kalz o dud poan oc'h implijout an doareoù divoutin-mañ, e skrivont hep merkañ an arouezenn-diforc'h, pe ez implijont an digrafoù pa vez ur ster disheñvel abalamour d'an arouezenn-diforc'h nemetken.
Ranket o deus ar minorelezhioù e Latvia ober gant al latveg dre ma oa ay yezh ofisiel nemeti er riez, ma teue er penn-kentañ en deskadurezh, ma oa ar yezh nemeti implijet er velestradurezh ha ma voe cheñchet sell ar gevredigezh war ar rusianeg goude fin an Unaniezh Soviedel.
E-kerzh ar bloavezhioù-se en deus bet tro da ginnig raktresoù ha beajoù e-leizh: Klasadoù glad er Faoued, e Sant-Nikolaz-ar-Pelem, e Plozeved, e Treglonou, beajoù e Kernev-Veur, e Bro-Gembre , e Bro Sveden, devezhioù e koad Brekilien.
Meur a staj en deus aozet ivez, a-gevret gant Ronan Tremel, evel ezel eus ar gevredigezh KBDP , da gentañ, ha da c'houde evel Prezidant ar gevredigezh etre 1989 ha 1992: Stajoù e Rijsel ha Brusel, en Orleañs hag e Pariz un tammig e pep lec'h .
Kelenner eo bet e Ti Ar Yaouankiz da gentañ, adalek 1980, da c'houde e liseoù Plaisir, Massy, Nanterre ha Meudon hag e Skol-Veur Pariz III (ILPGA / Institut de Linguistique et de Phonétique Générale et Appliquée, etre 1988 ha 1992).